Document ID: 32006R1723

ΚΑΝΟΝΙΣΜΌΣ (ΕΚ) αριθ. 1723/2006 ΤΟΥ ΣΥΜΒΟΥΛΊΟΥ
της 20ής Νοεμβρίου 2006
για τροποποίηση του κανονισμού (ΕΚ) αριθ. 379/2004 όσον αφορά την αύξηση των ποσοτήτων δασμολογικών ποσοστώσεων για ορισμένα προϊόντα αλιείας για το έτος 2006
(Κείμενο που παρουσιάζει ενδιαφέρον για τον ΕΟΧ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,
την πρόταση της Επιτροπής,
Εκτιμώντας τα ακόλουθα:
(1)
Για να εξασφαλιστεί ο ικανοποιητικός εφοδιασμός των μεταποιητικών βιομηχανιών της Κοινότητας σε ορισμένα προϊόντα αλιείας, καθορίστηκαν αυτόνομες κοινοτικές δασμολογικές ποσοστώσεις με τον κανονισμό (ΕΚ) αριθ. 379/2004 του Συμβουλίου, της 24ης Φεβρουαρίου 2004, για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2004-2006 (1).
(2)
Οι μεταποιητικές βιομηχανίες σε ορισμένα κράτη μέλη αντιμετωπίζουν σοβαρές δυσχέρειες όσον αφορά τον ικανοποιητικό εφοδιασμό τους με ορισμένα προϊόντα αλιείας κοινοτικής καταγωγής. Προκειμένου να αντιμετωπιστεί η έλλειψη πρώτων υλών, ο κλάδος χρησιμοποιεί υποκατάστατα προϊόντα καταγωγής τρίτων χωρών.
(3)
Είναι συνεπώς σκόπιμο να αυξηθούν οι ποσότητες των δασμολογικών ποσοστώσεων για ορισμένα προϊόντα αλιείας που καθορίζονται στον κανονισμό (ΕΚ) αριθ. 379/2004 για την περίοδο από 1ης Ιανουαρίου έως 31 Δεκεμβρίου 2006.
(4)
Κατά συνέπεια, ο κανονισμός (ΕΚ) αριθ. 379/2004 θα πρέπει να τροποποιηθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο ποσοστώσεων από την 1η Ιανουαρίου έως τις 31 Δεκεμβρίου 2006, το παράρτημα του κανονισμού (ΕΚ) αριθ. 379/2004 τροποποιείται ως εξής:
α)
ο όγκος της δασμολογικής ποσόστωσης 09.2759 καθορίζεται σε 70 000 τόνους·
β)
ο όγκος της δασμολογικής ποσόστωσης 09.2761 καθορίζεται σε 20 000 τόνους·
γ)
ο όγκος της δασμολογικής ποσόστωσης 09.2770 καθορίζεται σε 8 000 τόνους·
δ)
ο όγκος της δασμολογικής ποσόστωσης 09.2785 καθορίζεται σε 40 000 τόνους·
ε)
ο όγκος της δασμολογικής ποσόστωσης 09.2790 καθορίζεται σε 5 500 τόνους·
στ)
ο όγκος της δασμολογικής ποσόστωσης 09.2794 καθορίζεται σε 10 000 τόνους.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Νοεμβρίου 2006.

Labels: 3
6